Louis Pasteur

Louis Pasteur () a fost un om de știință francez, pionier în domeniul microbiologiei.

Tinerețea și studiile 
Pasteur s-a născut în 1822 la Dole, un sat mic din departamentul francez Jura. În 1825, familia s-a mutat la Marnoz, și apoi, în 1830, la Arbois. În timp ce studia la colegiul din Arbois, și-a descoperit un talent pentru pictură. S-a mutat la Paris, dar s-a reîntors la Arbois, dezamăgit de experiența sa artistică în capitala franceză, și și-a luat bacalaureatul în litere (în 1840) și apoi, după un eșec, în 1842, și pe cel în științe matematice. Apoi, în 1843, a fost admis la École Normale Supérieure la Paris, pe care a absolvit-o în 1847, susținând două teze, una de chimie și alta de fizică.

Cercetări științifice   
Pasteur a întreprins cercetări de cristalografie și a descoperit fenomenul de izomerie. A fost numit profesor la noua Facultate de Științe din Lille, unde a demonstrat că levurile din drojdia de bere sunt ființe vii care provoacă procesul de fermentație. Prin lucrările sale din 1858-1864 a infirmat definitiv teoria generației spontane. Începând din 1865, a studiat o maladie care decima viermii de mătase și a reușit să identifice fluturii bolnavi și să le distrugă ouăle, înainte ca întreaga crescătorie să fie infestată.

În acest timp, în Germania, Robert Koch demonstrase experimental că un anumit tip de microbi provoacă o anumită maladie specifică. Pasteur a devenit interesat de această chestiune și a reușit să izoleze germenul numit apoi stafilococ. Activitatea lui și al lui Koch a pus bazele microbiologiei. Împreună cu colaboratorii săi, Pasteur a inventat un vaccin împotriva holerei, pe care l-a aplică cu succes în 1881.

Cercetările sale asupra rabiei au început în 1880. Pasteur a constatat că măduva spinării unui animal infectat, fiind uscată, ar putea împiedica dezvoltarea acestei maladii. După multiple încercări de a obține un preparat cu calități de vaccin și după multe ezitări, Pasteur a făcut prima încercare la un copil mușcat de un câine turbat. La 6 iunie 1885 a început prima serie de injecții și, trei luni mai târziu, copilul a fost vindecat.

Sfârșitul vieții 
După moartea sa, survenită la 28 septembrie 1895, a fost înhumat într-o criptă din institutul care îi poartă numele.

Note

Bibliografie

 
 
 
 
 Reynolds, Moira Davison.  How Pasteur Changed History: The Story of Louis Pasteur and the Pasteur Institute (1994)

Vezi și
 Antoine Béchamp

Legături externe

 Institutul Pasteur
 Fundația Pasteur
 Lucrări ale lui Pasteur despre teoria germenilor
 Viața și activitatea lui Louis Pasteur, Pasteur Brewing
 The Pasteur Galaxy
 Germ Theory and Its Applications to Medicine and Surgery, 1878
 Louis Pasteur (1822–1895) – profil la AccessExcellence.org
 
 

 
Nașteri în 1822
Nașteri pe 27 decembrie
Decese în 1895
Decese pe 28 septembrie
Absolvenți ai École Normale Supérieure
Biologi din secolul al XIX-lea
Biologi francezi
Botaniști cu abreviere de autor
Chimiști din secolul al XIX-lea
Chimiști francezi
Descoperitori
Laureați ai Medaliei Copley
Laureați ai Medaliei Leeuwenhoek
Marea Cruce a Legiunii de onoare
Membri ai Academiei Franceze
Membri ai Academiei Franceze de Științe
Membri ai Academiei Maghiare de Științe
Membri ai Academiei Regale Neerlandeze de Arte și Științe
Membri ai Academiei Naționale de Științe a Statelor Unite
Membri străini ai Royal Society
Membri de onoare ai Academiei de Științe din Sankt Petersburg
Microbiologi francezi
Personalități care au făcut obiectul unei înmormântări naționale în Franța
Romano-catolici francezi
Eponime ale craterelor de pe Lună
Eponime ale asteroizilor